**Likumprojekta “Grozījumi Sēklu un šķirņu aprites likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2018. gada 30. maija Regulas Nr. 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (turpmāk – regula 2018/848) 13. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2022. gada 1. janvāra tiks piemērota regula 2018/848. Tās 13. pants paredz prasības augu heterogēnā materiāla tirdzniecībai. Lai augu heterogēno materiālu varētu tirgot, tas vispirms būs jāiekļauj augu heterogēnā materiāla sarakstā. Regulas 2018/848 13. pantā arī noteikti dokumenti, kas operatoram ir jāiesniedz valsts oficiālajā iestādē, kura atbild par sēklu un pavairojamā materiāla apriti, kā arī termiņš, kādā iesniegums jāizskata un heterogēnais materiāls ir jāiekļauj sarakstā. Tāpat regulas 2018/848 13. pants paredz deleģējumu Komisijai izstrādāt deleģēto regulu, paredzot noteikumus, ar ko reglamentē konkrētu ģinšu vai sugu bioloģiska heterogēna materiāla ražošanu un tirdzniecību.  Ievērojot iepriekšminēto, ir jāizdara grozījumi Sēklu un šķirņu aprites likumā, lai precizētu likuma mērķi, noteiktu jaunas funkcijas Valsts augu aizsardzības dienestam (turpmāk – dienests) attiecībā uz augu heterogēno materiālu, kā arī paredzētu deleģējumu Ministru kabinetam izdot noteikumus par augu heterogēnā materiāla uzskaiti un aprites kontroli. Jāprecizē Sēklu un šķirņu aprites likuma mērķis, paredzot, ka likums attiecas arī uz augu heterogēnā materiāla apriti, kā arī jāprecizē sugas. Sēklu un šķirņu aprites likuma 2. pants ir jāpapildina ar dienesta funkciju veidot un uzturēt Kultūraugu uzraudzības valsts informācijas sistēmas Heterogēnā materiāla sarakstu, kā arī nodrošināt heterogēnā materiāla aprites kontroli un uzturēt attiecīgo sugu sēklu paraugus. Tāpat ir jānosaka sēklu pārbaudes prasības heterogēnā materiāla sēklām un heterogēnā materiāla uzturētāja pienākumi.  Ir jānosaka tvērums Ministru kabineta noteikumiem par augu Heterogēnā materiāla saraksta veidošanu un apriti, paredzot, ka tajos būs noteiktas prasības un kārtība heterogēnā materiāla iekļaušanai sarakstā un izslēgšanai no tā, heterogēnā materiāla veselības un kvalitātes prasības, pienākumi operatoram, kas audzē heterogēno materiālu tirdzniecībai, un heterogēnā materiāla uzraudzības un kontroles kārtība. Jānosaka norma par to, ka augu heterogēnā materiāla sarakstu dienests ievieto savā tīmekļvietnē, kā arī nosacījumi, kurus ievērojot augu heterogēnā materiāla sēklas varēs tirgot, kā arī nosacījumi augu heterogēnā materiāla sēklu etiķetēšanai.  Tāpat ir jāprecizē atsauce uz normatīvajiem aktiem, uz kuriem pamatojoties dienests var veikt konkrētās darbības ar sēklām, kas var radīt kaitējumu videi, papildinot ar norādi uz normatīvajiem aktiem par ģenētiski modificētu organismu apriti.  Tā kā Eiropas Parlamenta un Padomes regulā (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK ir noteikta maksa par sēklu ievešanas kontroli, ir svītrojama likuma 17. panta sestā daļa, kurā noteikts deleģējums Ministru kabinetam noteikt maksu par sēklu ievešanas kontroli. Maksa par sēklu ievešanas kontroli tiek piemērota saskaņā ar oficiālās kontroles regulu. Tiek paredzēts, ka operators par heterogēnā materiāla uzturēšanu Heterogēnā materiāla sarakstā maksās valsts nodevu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un**  **administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz augu heterogēnā materiāla audzētājiem un tirgotājiem. |
| 2. | Tiesiskā regulējuma ietekme uz tautsaimniecību un administratīvo slogu | Līdz šim augu heterogēnā materiāla audzēšana un tirdzniecība Eiropas Savienībā, tostarp Latvijā, netika regulēta. Turpmāk augu heterogēnais materiāls, lai to varētu tirgot, būs jāiekļauj augu Heterogēnā materiāla sarakstā un tam būs jāatbilst konkrētām kvalitātes prasībām. Šis nav uzskatāms par administratīvo slogu ne heterogēnā materiāla ražotājiem, ne izmantotājiem, jo iespēja audzēt un tirgot arī augu heterogēno materiālu pozitīvi ietekmēs gan heterogēnā materiāla audzētājus, gan bioloģiskās produkcijas ražotājus. Līdz šim drīkstēja tirgot tikai konkrētu atzītu šķirņu sēklas un pavairojamo materiālu, bet šis regulējums bioloģiskajiem operatoriem ļaus papildus šķirņu audzēšanai audzēt un tirgot arī augu heterogēno materiālu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2021.gads | | Turpmākie trīs gadi (*euro*) | | | | | | 2022. | | 2023. | | 2024. | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi |  |  |  |  |  |  |  | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  | | 1.2. valsts speciālais budžets |  |  |  |  |  |  |  | | 1.3. pašvaldību budžets |  |  |  |  |  |  |  | | 2. Budžeta izdevumi |  | 23 500 |  | 4450 |  | 4450 | 4450 | | 2.1. valsts pamatbudžets |  | 23 500 |  | 4450 |  | 4450 | 4450 | | 2.2. valsts speciālais budžets |  |  |  |  |  |  |  | | 2.3. pašvaldību budžets |  |  |  |  |  |  |  | | 3. Finansiālā ietekme |  | –23 500 |  | –4450 |  | –4450 | –4450 | | 3.1. valsts pamatbudžets |  | –23 500 |  | –4450 |  | –4450 | –4450 | | 3.2. speciālais budžets |  |  |  |  |  |  |  | | 3.3. pašvaldību budžets |  |  |  |  |  |  |  | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  | | 5. Precizēta finansiālā ietekme |  |  |  |  |  |  |  | | 5.1. valsts pamatbudžets |  |  |  |  | | 5.2. speciālais budžets |  |  |  |  | | 5.3. pašvaldību budžets |  |  |  |  | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Papildu finansējums nepieciešams budžeta programmā 27.00.00.”Augu veselība un augu aprites uzraudzība”.  Finansējums nepieciešams:   1. lai izveidotu un uzturētu Kultūraugu uzraudzības valsts informācijas sistēmas Heterogēnā materiāla sarakstu:   izveide – 23 500 *euro* un ikgadējas uzturēšanas izmaksas 2350 *euro* (ārpakalpojums 480–500 cilvēkstundu sistēmas izveidei, tas ir, 480 x 40 *euro*/h + PVN = ~2350 *euro*);   1. heterogēnā materiāla aprites kontrolei vidēji 2100 *euro* gadā (inspektora darbs vidēji divas darbdienas mēnesī, tas ir, vidēji 2100 *euro* gadā). | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Projekts šo jomu neskar. | | | | | | | | 8. Cita informācija | 2022. gadam un turpmākajiem gadiem nepieciešamo finansējumu, lai nodrošinātu jaunās funkcijas – Kultūraugu uzraudzības valsts informācijas sistēmas Heterogēnā materiāla saraksta izveidošanu un uzturēšanu, kā arī heterogēnā materiāla aprites kontroli, skatīt likumprojekta “Par vidējā termiņa budžeta ietvaru 2022., 2023., 2024. gadam” un likumprojekta “Par valsts budžetu 2022. gadam” sagatavošanas procesā kopā ar visu ministriju un citu centrālo valsts iestāžu iesniegtajiem pieteikumiem prioritārajiem pasākumiem. | | | | | | | | | |

|  |  |  |  |  |
| --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu**   |  |  | | --- | --- | | Nepieciešamie saistītie tiesību aktu projekti | Ministru kabineta noteikumu projekts par Heterogēnā materiāla saraksta veidošanu un apriti. Noteikumu projektā tiks noteikta heterogēnā materiāla uzskaites un aprites kārtība. | | Cita informācija | Likumprojekts šo jomu neskar. | |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts elektroniski tika nosūtīts saskaņošanai Lauksaimnieku organizāciju sadarbības padomei, Zemnieku saeimai un Latvijas Sēklaudzētāju asociācijai.  No 2021. gada 25. februāra informācija par likumprojektu ievietota Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” https://www.mk.gov.lv/content/ministru-kabineta-diskusiju-dokumenti, dodot iespēju sabiedrības pārstāvjiem sniegt viedokļus par projektu. |
| 3. | Sabiedrības līdzdalības rezultāti | Lauksaimnieku organizāciju sadarbības padome saskaņo likumprojektu bez iebildumiem. Latvijas Sēklaudzētāju asociācija saskaņo patlaban izstrādāto likumprojektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. Projekts paredz jaunu funkciju Valsts augu aizsardzības dienestam, tās nodrošināšana prasīs papildu darbu esošajam personālam. |
| 3. | Cita informācija | Nav. |

Zemkopības ministrs K. Gerhards

Jēkabsone 67027177

[Ineta.Jekabsone@zm.gov.lv](mailto:Ineta.Jekabsone@zm.gov.lv)